CELEX: 62006CA0311
Language: bg
Date: 2009-01-29 00:00:00
Title: Дело C-311/06: Решение на Съда (втори състав) от 29 януари 2009 г. (преюдициално запитване от Consiglio di Stato — Италия) — Consiglio Nazionale degli Ingegneri/Ministero della Giustizia, Marco Cavallera (Признаване на дипломи — Директива 89/48/ЕИО — Официално признаване на документ за завършено образование — Инженер)

21.3.2009   
            
            
               BG
            
            
               Официален вестник на Европейския съюз
            
            
               C 69/3
            
         Решение на Съда (втори състав) от 29 януари 2009 г. (преюдициално запитване от Consiglio di Stato — Италия) — Consiglio Nazionale degli Ingegneri/Ministero della Giustizia, Marco Cavallera
   (Дело C-311/06) (1)
   
   (Признаване на дипломи - Директива 89/48/ЕИО - Официално признаване на документ за завършено образование - Инженер)
   (2009/C 69/03)
   Език на производството: италиански
   Запитваща юрисдикция
   Consiglio di Stato
   Страни в главното производство
   
      Ищец: Consiglio Nazionale degli Ingegneri
   
      Ответници: Ministero della Giustizia, Marco Cavallera
   Предмет
   Преюдициално запитване — Consiglio di Stato — Тълкуване на Директива 89/48/ЕИО на Съвета от 21 декември 1988 година относно обща система за признаване на дипломите за висше образование, издадени след завършването на професионално образование и обучение с минимална продължителност от три години (ОВ L 19, 1989 г., стр. 16; Специално издание на български език, 2007 г., глава 5, том 2, стр. 76) — Приложимост към италиански гражданин, вписан в професионално сдружение в Испания вследствие на официалното признаване на неговата диплома за инженер, който обаче никога не е упражнявал тази професия в Испания и който иска да бъде вписан в професионално сдружение в Италия въз основа на документ за образование, който го оправомощава да упражнява придобитата професия в Испания.
   Диспозитив
   За да получи достъп до регламентирана професия в приемаща държава-членка, титулярът на документ, издаден от орган на друга държава-членка, с който не се удостоверява образование или обучение, получено в рамките на образователната система на тази държава-членка, и който не се основа нито на положен в тази държава-членка изпит, нито на придобит в нея професионален стаж, не може да се позове на разпоредбите на Директива 89/48/ЕИО на Съвета от 21 декември 1988 година относно обща система за признаване на дипломите за висше образование, издадени след завършването на професионално образование и обучение с минимална продължителност от три години.
   
      (1)  ОВ C 249, 14.10.2006 г.